Novgvinea tigrardeo

La Novgvinea tigrardeo (Zonerodius heliosylus) estas birdo de la familio de Ardeedoj kaj indiĝena de Novgvineo. Ĝi estas la ununura membro de la monotipa genro Zonerodius. Ĝi estas rilata al la genroj Tigrisoma kaj Tigriornis, kaj ĉiuj estas menciataj kiel tigrardeoj alude al la strieca plumaro.

Tiu aŭstralazia specio loĝas tra Novgvineo kaj ĉe la apudaj insuloj de Salavati kaj Aru, Indonezio. Estas malmultaj ĵusaj vidaĵoj kaj ĉar temas pri tre kaŝema specio estas malfacilege kalkuli ties vera populacio, kiu estas proksimume malpli da 10,000 individuoj. Ĝi loĝas en humidejoj kaj marĉoj de arbaro (ĝangalo) ĝis 1,430 m super marnivelo, do ne en plej altaj teroj. Minacoj povas esti etenda lignoproduktado el arbaroj de malaltaj teroj. Oni konas malmulte pri ties biologio kaj ekologio.

Ili ne estas migrantaj, sed povas fari sezonajn movojn. Temas pri specio 70 cm longa, de koloro ĝenerale bruna kun fajna ruĝecbruna strieco. La kapo estas nigra, kun beko relative longa. La iriso estas helbruna. Ili manĝas krabojn kaj aliajn krustulojn, akvajn skarabojn, malgrandajn fiŝetojn, ktp. La reprodukta sezono rilatas al la pluvsezono.

 Referencoj 
  Kriterioj kial tiu specio estas preskaŭ minacata.
 BirdLife Species Factsheet 
 Novgvinea tigrardeo ĉe Zipcode Zoo

 Literaturo 
 James A. Kushlan & James A. Hancock: Herons. Oxford University Press, 2005, ISBN 0-19-854981-4

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Bestoj el la Aŭstralazia ekozono
Kategorio:Birdoj de Azio
Kategorio:Birdoj de Oceanio
Kategorio:Birdoj de Nov-Gvineo